kardosdrur/scandi-wiki huggingface dataset:
Futanari

er det japanske ord for hermafrodisme, som også bruges i bredere forstand for androgynitet.

Udenfor Japan benyttes udtrykket til at beskrive en almindelig pornografisk genre af eroge, manga og anime, der indeholder figurer, der har begge former for kønskarakteristika. I dagens sprog refererer det næsten udelukkende til personer, der har en overordnet feminin krop, men har både kvindelige og mandlige kønsorganer (selvom testikler ikke altid er til stede). I så fald forkortes udtrykket også som futa(s), som også lejlighedsvis også bruges som en generel betegnelse for værkerne selv.

Historie 
Ligesom i mange andre kulturer opstod der også diverse fantasier vedrørende kønskarakteristika i den japanske folketro. I traditionelle sangstykker findes der tegn på, at et skift af køn ikke var udelukket. Tilsvarende benyttedes køn repræsentativt ved tilbedelse af ånder, dousojin, hvis køn ikke altid var klart. Det er muligt at dette går tilbage til begyndelsen på Buddhismen, eftersom ånderne ikke nødvendigvis havde et fast eller definerbart køn.

På samme måde spredtes troen på, at nogle folk kunne skifte køn afhængig af månens faser. Begrebet  blev skabt for at beskrive sådanne personer. Det antages at traditionelt japansk tøj, der gjorde det sværere at skelne mænd fra kvinder end i andre kulturer, kan have haft en indflydelse på denne udvikling. For at forhindre kvinder i at komme ind på forbudte områder og fra at smugle ting skjult i tøjet fik vagter til opgave at gennemføre kropsvisiteringer. Af historiske optegnelser fremgår det, at vagterne ofte gjorde grin med opgaven, hvilket resulterede i flere historier og endda digte. Om anatomiske afvigelser som forstørrelse af klitoris eller usædvanlig fysisk udvikling førte til disse antagelser er et åbent spørgsmål.

Indtil 1644, hvor onnagata-skuespillere, fik krav om at have mandlig frisure uanset hvilket køn de spillede, benyttede skuespillere, der spillede figurer som kvindelige krigere, sig af interessen for futanari, der var udbredt i både samurai-klassen og blandt almindelige borgere.

Anime og manga 

Oprindeligt blev ordet futanari brugt på japansk om en hvilken som helst virkelig eller fiktiv person, der havde måde maskuline og feminine træk. Det ændrede sig i 1990'erne da tegnede futanari-figurer blev mere populært i anime og manga. I dag bruges begrebet hovedsageligt om fiktive kvindeligt udseende hermafroditter. Desuden bruges futanari om en bestemt genre indenfor hentai (pornografiske anime og manga) med sådanne figurer.

I anime og manga rettet mod et brede publikum har historier med skift af køn eller crossdressing altid været populære. Det gælder for eksempel populære serier som Ranma ½, Kämpfer og Futaba-Kun Change!, hvor de respektive mandlige hovedpersoner jævnligt skifter køn.

Litteratur

Eksterne henvisninger

Noter 

Anime- og mangabegreber
Seksualitet
Lina Länsberg

Lina Sofia Anette Länsberg, (født 13. marts 1982 i Karlstad i Sverige), er en svensk thaibokser og MMA-uddøver som siden 2016 har konkurreret i organisationen Ultimate Fighting Championship (UFC). Hun har tidligere kæmpet i blandt andet, Cage Warriors. hvor hun var kvindelig bantamvægt-mester.

Thaiboksning-karriere 
Länsberg blev i 2008 og 2012 verdensmester i Thaiboksning. Hun har også været svensk mester, nordisk mester og europæisk mester i sporten.

MMA-karriere 
I sin professionelle MMA-debut, kæmpede Länsberg mod den kommende stjerne, svenske Pannie Kianzad den 29. december 2012 på Trophy MMA 1.

Hun vandt herefter sine 6 næste kampe (4 via TKO, 2 på point) hvor hun konkurrerede i Cage Warriors og andre europæiske organisationer. Dette inkluderede hendes sejr mod Alexandra Buch via TKO i 1. omgang den 16. maj, 2015 på Superior Challenge 12, og vandt hermed organisationens kvindelige bantamvægt-mesterskabstitel. En anden stor sejr var en enstemmig afgørelse mod Lucie Pudilová den 28. november 2015 på Battle of Botnia 2015.

Ultimate Fighting Championship 
Länsberg mødte Cris Cyborg i hovedkampen på UFC Fight Night: Cyborg vs. Lansberg i Brasilien den 24. september 2016. Justino vann matchen via TKO i andra ronden.

Den 18. marts 2017 mødtes Länsberg og Lucie Pudilová på UFC Fight Night: Manuwa vs. Anderson. Länsberg vandt kampen via enstemmig afgørelse.

På UFC Fight Night: Cerrone vs. Till mødtes Länsberg og Aspen Ladd i en kamp som Ladd vandt via TKO i 2. omgang.

Länsberg og Gina Mazany mødtes på UFC Fight Night: Thompson vs. Till den 27 maj 2018. Länsberg vandt kampen via enstemmig afgørelse.

På programmet til UFC 229 med Conor McGregor mod Khabib Nurmagomedov i hovedkampen, den 6. oktober 2018 mødtes Länsberg og Jana Kunitskaja. Kunitskaja vandt kampen via enstemmig afgørelse.

Referencer

Eksterne henvisninger 
 Lina Länsberg – UFC.com
 Lina Länsberg – Sherdog.com

MMA-udøvere fra Sverige
Kampsportsudøvere fra Sverige
Personer fra Karlstad
Poul Steffensen

Poul Steffensen (født 2. december 1866 i Vejerslev, død 26. maj 1923 i Aarhus) var en dansk maler og tegner.

Poul Steffensen var søn af møllebygger Steffen Iversen (1829-1896) og hustru Inger Kirstine Danielsen (1831-1878). Poul Steffensen var gift med Sidsel Katrine Poulsen (1864-1928) med hvem han fik børnene Alfred, Inger og Meta. Sønnesønnen, der også hed Poul Steffensen (1931-2017) var ligeledes maler og grafiker.

Baggrund og karriere 

Poul Steffensen fødtes i fattige kår og kom efter konfirmationen i malerlære. Han fortsatte derefter på Kunstakademiet i København (1887-1890) hvor han pga. sygdom imidlertid ikke afsluttede uddannelsen. Han fortsatte med at male og vandt i 1895 Neuhausens Ekstrapris for maleriet Køer i det fri. Som maler koncentrerede Steffensen sig om landskabsmalerier ofte med dyr og sjældnere med personer. Desuden udførte Steffensen en række altertavler og Kirkeudsmykninger i årene fra 1896 og 1912 endelig skabte Steffensen en række anskuelsesbilleder til brug i folkeskolen.
Det var dog som illustrator af historiske romaner specielt for børn og især af Carit Etlar og Ingemann han vandt et betydeligt ry, og som han stadig huskes bredt for.

Privatliv 
Steffensens jævne baggrund gjorde det vanskeligt for ham at gennemføre studierne på Kunstakademiet, da han sideløbende måtte arbejde som skiltemaler. Dette belastede hans helbred, så han måtte afbryde uddannelsen uden at tage afgangseksamen. Han fortsatte dog som maler, men fik først økonomisk ro da han slog igennem som illustrator. Derefter var økonomien så god, at han kunne etablere sig med familien, først i Hellerup og fra 1907 i Ry i det midtjyske søhøjland, hvor han boede til sin død, og hvor han også blev begravet.

Værker på offentlige museer 
1893 Landskab med Mølle og Køer, Kunsten Museum of Modern Art Aalborg.
1917 Kalve ved Hegnet, Randers Kunstmuseum.
ca. 1920 Høstbillede, Bornholms Museum.
ca. 1920 Frihavnen, Handels- og søfartsmuseet, Kronborg.
 Desuden findes der en større samling af Steffensens værker på Museum Skanderborg.

Kirkeudsmykninger 

 1896 Sions Kirke, København
 1902 Brorsons Kirke, København
 1905 Svostrup Kirke, samme motiv gentaget 1909 i Ry Kirke
 1905 Bjerringbro Kirke	
 1905 Vejerslev Kirke, samme motiv gentaget i Lemming Kirke

Udstillinger 
 1892-1922 Charlottenborgs Forårsudstilling, København
 1897 Allmänna konst- och industriutställningen, Stockholm
 1904 Kunstnernes Efterårsudstilling, København
 1920 ’’Bergholz Kunsthandel’’, København (separatudstilling)
 1923 Kunstnerforeningen af 18. november, København(?)
 1934 ’’Binger’’ København (separatudstilling)
 2018 ’’Ry Bibliotek/Museum Skanderborg’’ (separatudstilling)

Litteratur 
 Weilbachs Kunstleksikon, 1998, bd. 8
 Dansk Biografisk Leksikon 1983, bd. 14

Referencer

Eksterne henvisninger 
 
 Skanderborg Leksikon  (indtast Poul Steffensen i søgefeltet)
 Poul Steffensen i Weilbachs Kunstnerleksikon
 Runeberg Bogverk illustrerade af Poul Steffensen

Malere fra Danmark
Illustratorer fra Danmark
Personer i 2. udgave af Dansk Biografisk Leksikon
Personer i 3. udgave af Dansk Biografisk Leksikon
Danskere i 1800-tallet
Danskere i 1900-tallet
Jack Hermansson

Jack Hermansson (født 10 juni 1988 i Uddevalla i Sverige), er en svensk MMA-uddøver som siden 2016 har konkurreret i organisationen Ultimate Fighting Championship (UFC). Han er tidligere mester i Cage Warriors og Warrior Fight Series. Fra 2012 til 2013 kæmpede han i USA for Bellator MMA-organisationen. På den europæiske scene har han bemærkelsesværdige sejre over blandt andre UFC-veteranem Karlos Vemola og Bellator-veteranen Norman Paraisy.

Han træner i Norge og går derfor ofte ind til sine kampe med det norske flag sammen med det svenske flag.

Privatliv 
Hermansson flyttede fra sit hjemland Sverige til Norge da han var 18 år gammel for at finde arbejde. Han bosatte sig i Oslo, hvor han også begyndte at træne MMA. Før han fokuserede fuldtid på sin kampkarriere havde han adskillige jobs, inklusive som at arbejde som bartender.

Mesterskaber og meritter

MMA 
 Cage Warriors Fighting
 CWFC Mellemvægt-mesterskab (1 gang)
 2 succesfulde titelforsvar
 Undefeated in the CWFC (7-0)
 Warrior Fight Series
 WFS Mellemvægtsmester (1 gang)
 East Coast Fight Factory
 ECFF Mellemvægt-mesterskab]] (1 gang)
 Nordic MMA Awards - MMAViking.com
 2014 Breakthrough Fighter of the Year

Submission Wrestling 
 Oslo Submission Series
 OSS 2 (2016) Super Fight Winner

Rekordliste

Referencer

Eksterne henvisninger 
 Jack Hermansson – UFC.com
 

MMA-udøvere fra Sverige
Kampsportsudøvere fra Sverige
Niklas Bäckström

Niklas Bäckström (født 22 august 1989 i Luleå i Sverige, er en professionell svensk MMA-uddøver som konkurrerede i organisationen Ultimate Fighting Championship (UFC) i fjervægt-klassen. Den 31. maj, 2014 debuterede Bäckström i UFC med at besejre Tom Niinimäki via sybmission (rear-naked choke) i første omgang.

Biografi 
Som 10-årig begyndte Bäckström at træne jiu jitsu. I 14-årsalderen trænede han også boksning og brydning. Efter gymnasiet flyttede han til Stockholm for at kunne fortsætte med at udvikle sig inden sporten. Bäckström debuterede i Europa MMA den 22. marts 2014 da han besejrede tyske Max Coga på knockout efter 15 sekunder i første omgang.

Ultimate Fighting Championship 

Den 31. maj, 2014 kæmpede Bäckström sin første kamp i organisationen Ultimate Fighting Championship (UFC) mod Tom Niinimäki på UFC Fight Night: Muñoz vs. Mousasi som blev afholdt i Berlin i Tyskland. Han erstattede Thiago Tavares, som skulle have mødt Niinimäki men var tvunget til at melde afbud på grund af en skade. Bäckström vandt over Niinimäki efter 4.15 i første omgang via submission.
Bäckström fick även utmärkelsen Performance of the Night för matchen mot Niinimäki.

Den 25. juli, 2014 blev det offentliggjort at Bäckströms anden kamp i UFC skulle finde sted den 4. oktober i Stockholm på UFC Fight Night: Nelson vs. Story. Niklas modstander var britiske Mike Wilkinson.

Før kampen mod Mike Wilkinson udtrykte Bäckström i et interview at han var sikker på at han ville vinde kampen og anså Unibets matchodds på 1.17 for at være for høje. I et interview til svenske TV 4 Sport fortsatte han i den overmodige tone: "Jag kan ha en dålig dag men ändå ha en bättre teknik och fightingförmåga än vad han skulle ha på en bra dag, så jag anser att han behöver prestera över sina färdigheter".

I første omgang ramte Bäckström med nogle velplacerede spark mod Wilkinsons hoved. Det lykkedes dog Wilkinson at kontrobokse og ramme med et lynhurtigt slag, der slog Bäckström ud og dommeren stoppede kampen. Tiden var 1 minut og 19 sekunder i 1. omgang.

Efter kampen har Bäckström undskyldt over for flere medier om sit agerande efter knockouten, då han lige efter kampen havde ment at den var blevet afsluttet for tidligt.

Den 2. april, 2015 blev det offentliggjort at Bäckström skulle møde israeleren Noad Lahat i Berlin, Tyskland, den 20. juni, 2015. Niklas tabte kampen via enstemmig afgørelse.

Den 27. august, 2015 blev det offentliggjort at Ultimate Fighting Championship (UFC) havde opsagt samarbejdet med Bäckström.

Efter UFC 
Den 19. oktober, 2015 meddelte den svenska MMA-organisationen Battle of Botnia at Bäckström skulle mæde Georgi Stoyanov på deres galla den 28. november, 2016 i Umeå. Niklas dominerede kampen under den korte tid den varede og submittede bulgaren via rear-naked choke i anden omgang.

Mesterskaber og meritter

MiMA 
 Ultimate Fighting Championship
 Performance of the Night vs. Tom Niinimäki

Referencer

Externe henvisninger 
 Officielle hjemmeside
 Niklas Bäckström UFC
 Niklas Bäckström på Sherdog.com
 Niklas Bäckström på Under Ground 
 Niklas Bäckström på Kimura

MMA-udøvere fra Sverige
Kampsportsudøvere fra Sverige
Vinderup Realskole

Vinderup Realskole er en privat overbygningsskole, som tilbyder undervisning på folkeskolens 7. - 10. klassetrin. Skolen har driftsoverenskomst med Holstebro Kommune, således at kommunen betaler et supplerende beløb pr. elev ud over det skolen modtager fra Undervisningsministeriet; der er ikke der udover elev-betaling. Skolens elevgrundlag kommer især fra den tidligere Vinderup Kommune, og der er 266 elever og 18,2 lærerårsværk (pr. 2017).

Skolen lægger vægt på faglighed og elevernes dannelse, forstået som "ordentlige mennesker, der udviser tolerance og respekt".

Historie 
1918: Skolen grundlægges af Jens Frederik Jensen Bundgaard som en bibeskæftigelse i forhold til hans stilling som førstelærer ved Vinderup Kommuneskole. Det første år undervises én klasse i et lånt lokale på kommuneskolen.

1919: Bundgaard etablerer sammen med en kreds af forældre et aktieselskab, som erhverver Sevelvej 42. Her gennemføres undervisningen de følgende år i tre klasselokaler.

1922: Skolen opnår ret til at afholde præliminæreksamen; hidtil har eksamen været afholdt i København.

1932: Ledelsen overtages af Neisig.

1934: Ledelsen overtages af Rytter.

1935: Skolens to-etagers bygning står klar til brug. Byggeriet var udløst af Undervisningsministeriets krav om, at der skulle være særlige lokaler til fysik- og naturhistorieundervisningen.

1942: Harder Nielsen overtager ledelsen af skolen, hvor elevtallet er nået op omkring 100. Harder yder en betydelig indsats for at hverve elever og opretter fx en busrute.

1959: Der indgås driftsoverenskomst mellem de fem sognekommuner i Sahl, Sevel, Ejsing, Handbjerg og Ryde om at skolen skal være deres eksamensskole. Samtidig ændres skolen til at være en selvejende institution, hvilket giver bedre adgang til statslig støtte. Fra dette tidspunkt udbydes både 6.-9.-klasse og I.-III.-realklasse.

1975: En ny folkeskolelov afskaffer realeksamen og skolen udbyder herefter 8.-10.-klassetrin. Vinderup Kommune vælger at fortsætte driftsoverenskomsten, idet det faglige niveau opfattes som godt, og fordi alternative skoleordninger ventes at udløse en skattestigning på 1½%.

2017: Skolen overtager ansvaret 7.-klassetrin, som indgår i "udskolingen" i Undervisningsministeriets undervisningsplaner.

Kilder og henvisninger 

 vinderup-real.dk - skolens hjemmeside.

Realskole
Privatskoler i Danmark
Realskole
Etableret i 1918
Oliver Meng

Oliver Meng (født 19. juni 1999) er en dansk professionel bokser.

Han bokser for den danske stald Danish Fight Night, efter at have skrevet kontrakt med Mogens Palle og den tidligere bokser Brian Nielsen.

Han har været regerende WBC Youth mester i letmellemvægt siden 21. april 2022.

Han har også tidligere vundet IBF Youth titlen i Letmellemvægt

Amatørresultater 
Nr. 2 U/17 Danmarksmesterskaberne  (-64 kg) Hvidovre, Danmark 2014
Nr. 3 U/17 Europamesterskaber  (-63 kg) Lviv , Ukraine 2015
Nr. 33 U/17 Verdensmesterskaberne   (-63 kg) Skt. Petersborg, Rusland 2015
Nr. 1 U/19 Sjællands mesterskaber  (-64 kg) Toreby, Danmark 2016
Nr. 1 U/19 Nordiske mesterskaber  (-64 kg) Gøteborg, Sverige 2016
Nr. 33 U/19 Verdensmesterskaberne   (-64 kg) Skt. Petersborg, Rusland 2016
Nr. 1 U/19 Sjællands mesterskaber  (-64 kg) Ringsted, Danmark 2017
Nr. 1 U/19 Nordiske mesterskaber  (-64 kg) Gilleleje, Danmark 2017

Professionelle kampe

Referencer 

Personer fra Gedser 
Mandlige boksere fra Danmark
Kriminallov for Grønland

Kriminallov for Grønland er en lov bygget på grønlandsk retskultur, gældende for det selvstyrende Grønland. 

Loven svarer til den danske straffelov og indeholder stort set de samme punkter, med 266 paragraffer fordelt på 49 kapitler. Den store forskel er dog at den grønlandske kriminallov ikke omtaler straf og derfor ikke indeholder strafferammer.

Se også 
 Grønlands Retsvæsen

Love
Grønland
Strafferet
Lift (soft drink)

Lift er et varemærke under Coca-Cola Company. 

Lift er navnet på sodavand (soft drinks) med frugtsaft markedsført i Albanien, Australien, Belgien, Bulgarien, Colombia,  Fiji-øerne, Filippinerne, Guatemala, Makedonien, Mexico, New Zealand, Polen, Slovakiet, Tjekkiet, Tyskland, Ungarn, USA, Vanuatu og Østrig.

Fra 1974 og en snes år frem fandtes Lift som citronlimonade på det tyske marked, og i 80'erne også som æble- og urtelimonade. Fra 1996 fandtes Lift Apfelschorle i Tyskland samt under navnet Lift Gespritzter Apfelsaft i Østrig. Fra 2004 Lift Apfel-Cassis-Schorle.

Drikkevarer
Drikke fra Tyskland
Sodavand
Tokyo Tatsumi International Swimming Centre

Tokyo Tatsumi International Swimming Centre (japansk: 東京辰巳国際水泳場) er en sportsarena, der anvendes til svømmesport og ligger i Kōtō, Tokyo, Japan. Arenaen blev bygget i 1993 og har en tilskuerkapacitet på 3.625.  

Arenaen er udpeget til at huse afviklingen af vandpolokurrencerne under  de olympise lege i 2020.

Referencer

Eksterne henvisninger
 Official website 
Idrætsanlæg i Japan
Stefán Karl Stefánsson

Stefán Karl Stefánsson (født 10. juli 1975, død 21. august 2018) var en islandsk skuespiller og komiker. Han var mest kendt som skurken Robbie Rotten i børneserien LazyTown, der blev sendt på Nickelodeon.

I oktober 2016 offentliggjorde han, at han havde fået kræft i galdegangen. Året efter blev han opereret for at fjerne kræften, men senere på året oplyste han, at sygdommen var blusset op igen og ikke kunne bortopereres.

Kilder

Eksterne henvisninger 
 

Personer fra Hafnarfjördur
Skuespillere fra Island
Personer døde af kræft
Ego Kill Talent

Ego Kill Talent er et Brasiliansk band dannet i 2014 af Jean Dolabella og Theo van der Loo. Bandet blev grundlagt i 2014 af Jean Dolabella (ex-Sepultura) og Theo van der Loo. Bandets navn er en forkortet version af ordet "Too much ego will kill your talent" (for meget egoisme vil dræbe dit talent). Ofte er navnet skrevet som Ego Kill Talent. Bandet er kendt for at udveksle instrumenter. I begyndelsen af 2017 udgav bandet deres første album.

Under den europæiske tur i 2018 var bandet til støtte for Shinedown under en koncert i Pumpehuset.

Bandmedlemmer 
 Jonathan Correa - Vokaler (2014-nutid)
 Theo van der Loo - Guitar / Bas (2014-nutid)
 Niper Boaventura - Guitar / Bas (2016-nutid)
 Raphael Miranda - Trommer / Bas (2014-nutid)
 Jean Dolabella - Trommer / Guitar (2014-nutid)

Ex-band medlemmer 
 Estevam Romera - Guitar / Bas (2014-2020)

Discografi

Albummer 
 Ego Kill Talent(2017)

Livealbummer 
 Live in Europe 2017 (2018)

EP'er 
 Sublimated (2015)
 Still Here (2016)
 My Own Deceiver (2017)

Singler 
 Collision Course (2017) med Far from Alaska
 We All (Acoustic Version) (2017)
 Diamonds and Landmines (2018)

Livesingler 
 Sublimated - Live At Arènes De Nîmes (2017)
 Still Here - Live At Arènes De Nîmes (2017)
 Last Ride - Live At Arènes De Nîmes (2017)
 We All/The Searcher - Live At Melkweg (2018)
 Just To Call You Mine - Live At Melkweg (2018)
 My Own Deceiver - Live At Arènes De Nîmes (2018)

Referencer

Eksterne henvisninger 

 Officiel hjemmeside 

Musikgrupper fra Brasilien
Musikgrupper fra 2014
Jenny (sang)

"Jenny" er en sang fra den danske poprock-gruppe Bifrost, skrevet af Tom Lundén fra gruppen. Sangen udgjorde den ene side af gruppens anden single fra 1977; på den anden side var "Hej Maria (luk vinduet op)", også skrevet af Lundén. Begge sange fandtes også på gruppens andet album udsendt samme år, Til en sigøjner. Både single og album udkom på CBS Records.

Sangen er også med på to af Bifrosts opsamlingsalbum, Bifrost's bedste (1981) og Hjerte til salg (1997) samt et par andre opsamlingsalbum med forskellige kunstnere i tiden siden.

Musikere 
På nummeret medvirker følgende:
 Asger Skjold-Rasmussen - bas
 Mogens Fischer - trommer
 Mikael Miller - guitar
 Torben Andersen - orgel
 Ida Klemann - sang
 Tom Lundén - sang, piano
 Anders Gårdmand, Bent Hesselmann og Jesper Nehammer - sopransaxofon

Referencer 

Singler fra 1977
Bifrost-sange
Hej Maria (luk vinduet op)

"Hej Maria (luk vinduet op)" er en sang fra den danske poprock-gruppe Bifrost, skrevet af Tom Lundén fra gruppen. Sangen udgjorde den ene side af gruppens anden single fra 1977; på den anden side var "Jenny", også skrevet af Lundén. Begge sange fandtes også på gruppens andet album udsendt samme år, Til en sigøjner. Både single og album udkom på CBS Records. 

Sangen er også med på to af Bifrosts opsamlingsalbum, Bifrost's bedste (1981) og Hjerte til salg (1997) samt flere opsamlingsalbum med forskellige kunstnere i tiden siden.

"Hej Maria (luk vinduet op)" er udvalgt til bogen Den nye sangskat (2005) med tekst og musik til 175 danske sange fra 1965 og frem, og den er en del af lydsporet til filmen Dan-Dream (2017).

Musikere 
På nummeret medvirker følgende:
 Ida Klemann - kor
 Annapurna - kor, vibraslap
 Asger Skjold-Rasmussen - bas
 Mogens Fischer - trommer
 Finn Jensen - guitar
 Mikael Miller - guitar, kor
 Torben Andersen - orgel
 Anders Gårdmand og Bent Hesselmann - saxofon
 Jesper Nehammer - saxofon (solo)
 Niels Neergaard - basun
 Jens Haack - trompet
 Tom Lundén - sang, piano, marimba

Referencer 

Singler fra 1977
Bifrost-sange
Teorien om alting

Teorien om alting kan henvise til

 Teorien om alting (videnskabelig teori), en teori, der fuldt ud forklarer og beskriver sammenhængen mellem alle fysiske aspekter ved Universet
 Teorien om alting (film fra 1998), en dansk dokumentarfilm
 Teorien om alting (film fra 2014), en britisk romantisk film
Derogation

Medmindre loven giver udtrykkelig hjemmel for fravigelse, må en bekendtgørelse ikke være i strid med loven - med andre ord - den må ikke derogere loven, idet loven har større vægt en den administrative forskrift, jf. Zahle s. 202.

Juridiske begreber
I nat vil jeg leve

"I nat vil jeg leve" er en sang fra den danske poprock-gruppe Bifrost, skrevet af Tom Lundén fra gruppen. Sangen udgjorde den ene side af gruppens tredje single fra 1978; på den anden side var "Den vilde brølende nat", også skrevet af Lundén. "I nat vil jeg leve" var også med på gruppens tredje album Læn Dem ikke ud fra året efter, mens "Den vilde brølende nat" var det eneste nummer, som gruppen udsendte i eget navn udelukkende på single. Singlen udkom på CBS Records. 

"I nat vil jeg leve" blev i 1979 udsendt på single én gang til, denne gang med sangen "Aftensang", skrevet af Ida Klemann, på den anden side. 

Sangen er også med på Bifrosts første opsamlingsalbum, Bifrost's bedste (1981) samt et enkelt opsamlingsalbum med forskellige kunstnere.

"I nat vil jeg leve" er ifølge en kommentar på selve pladen i den anden singleudgivelse blevet til "efter Bob Dylans gode idé", hvilket med en vis sandsynlighed refererer til Dylans sang "Tonight I'll Be Staying Here with You" fra hans album Nashville Skyline (1969).

Musikere 
Gruppens besætning på Læn Dem ikke ud, hvorfra sangen stammer, var følgende:
 Ida Klemann
 Annapurna
 Asger Skjold
 Mogens Fischer
 John Teglgaard
 Mikael Miller 
 Torben Andersen
 Tom Lundén

Referencer 

Singler fra 1978
Bifrost-sange
Reichsstädtekollegium

Reichsstädtekollegium (også Reichsstädterat eller Reichsstädtebank) var en afdeling af Rigsdagen i Det tysk-romerske Rige.

Reichsstädtekollegiet bestod af repræsentanter for de frie rigsstæder. Kollegiet opstod omkring 1495, og det forsvandt, da Det tysk-romerske Rige blev nedlagt i 1806.

Noter 

Ophørt i 1806
Parlamenter

Tysk-romerske rige